Νίνκο Πέριτς

Ο Νίνκο Πέριτς (σερβικά : Нинко Перић) (Μπόγιτς 14 Μαΐου 1886 - Βελιγράδι 24 Απρίλη 1961) ήταν σερβικής καταγωγής δικηγόρος και πολιτικός της Γιουγκοσλαβίας.

Τελείωσε το γυμνάσιο στο Σάμπατς και το Βελιγράδι κι έπειτα αποφοίτησε από τη νομική σχολή του Βελιγραδίου το 1910. Πήρε διδακτορικό στο Παρίσι το 1913 κι άσκησε την δικηγορία από το 1913 ως το 1917 όπου ασχολήθηκε με την πολιτική . Ήταν γραμματέας στο υπουργείο εξωτερικών την περίοδο 1917-1920. Γραμματέας της αντιπροσωπείας του Βασιλείου των Σέρβων, Κροατών και Σλοβένων στη διάσκεψη ειρήνης των Παρισίων. Το 1920 ήταν αναπληρωτής καθηγητής στη νομική σχολή της Σουμπότιτσα.

Χρημάτισε υπουργός κοινωνικών υποθέσεων από 4 Μαΐου έως 31 Ιουλίου 1923 και δικαιοσύνης το 1924. Υπουργός οικονομικών από 15 Απριλίου έως 24 Δεκεμβρίου 1926, υπουργός εξωτερικών στις 24 Δεκεμβρίου 1926 έως 12 Απριλίου 1927 και υπουργός άνευ χαρτοφυλακίου από 17 Απριλίου έως 26 Ιουνίου 1928 εκπροσωπώντας τον υπουργό δικαιοσύνης, παιδείας και θρησκευμάτων. Πρόεδρος της εθνοσυνέλευσης, (βουλής), το 1927-1928, πρόεδρος του συμβουλίου της επικρατείας 1930-1931, Πρέσβης στο Βουκουρέστι το 1935-1936.

Έγραψε τα βιβλία :
 Теорија злоупотребе права (1912)
 Основи грађанског права - општи део (1922)
 Међународно приватно право (1926)

Παραπομπές 

Σέρβοι νομικοί
Γιουγκοσλάβοι νομικοί
Υπουργοί κοινωνικών υποθέσεων της Γιουγκοσλαβίας
Υπουργοί οικονομικών της Γιουγκοσλαβίας
Υπουργοί εξωτερικών της Γιουγκοσλαβίας
Υπουργοί δικαιοσύνης της Γιουγκοσλαβίας
Υπουργοί άνευ χαρτοφυλακίου της Γιουγκοσλαβίας
Πρόεδροι της εθνοσυνέλευσης της Γιουγκοσλαβίας
Γιουγκοσλάβοι διπλωμάτες
Γιουγκοσλάβοι συγγραφείς
Σέρβοι πολιτικοί της Γιουγκοσλαβίας